
EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE
Proiect de hotărâre privind atestarea persoanelor fizice pentru îndeplinirea funcţiei de administrator de imobile 




Prin Hotărârea Consiliului Local 165/08.05.2017 privind modificarea și aprobarea Organigramei și Statului de Funcții  pentru aparatul de specialitate al Primarului Municipiului Timișoara, Serviciul Relaționare Directă cu Cetățenii a preluat atribuțiile privind relaționarea cu asociațiile de proprietari.
Prin Hotărârea Consiliului Local 532/20.12.2017 a fost aprobată metodologia de atestare a persoanelor fizice și de autorizare a persoanelor juridice pentru indeplinirea funcției de administrator de imobile in Municipiul Timișoara.
Consiliul Local sprijină activitatea asociațiilor de proprietari pentru realizarea scopurilor și sarcinilor ce le revin, conform prevederilor legale in vigoare.
       Persoanele fizice care au calitatea de administrator de imobile sunt atestate de către primar, la propunerea compartimentelor specializate din cadrul autorităţii administraţiei publice locale, în baza unei hotărâri a consiliului local. Atestatul are drept scop certificarea calităţilor profesionale ale persoanelor care doresc să practice activitatea de administrare a imobilelor la asociaţiile de proprietari.
            In data de 18 iunie 2018 a fost organizat examenul de atestare a persoanelor fizice pentru îndeplinirea funcției de administrator de imobile.
	Urmare a celor de mai sus  considerăm necesară și oportună promovarea proiectului de hotărâre privind atestarea persoanelor fizice pentru îndeplinirea funcţiei de administrator de imobile.

